સમાજમાં સરસતા સાથે સંવેદના જાગે તે પણ અત્યંત આવશ્યક છે. વર્ગમાંથી તૈયાર થયેલા સંઘના સ્વયંસેવકોની સમાજ પ્રત્યે અપાર સંવેદના હોય છે. સમાજમાં અનેક કુદરતી આફતો અને મુશ્કેલીઓ આવતી હોય છે. દરેક આપત્તિના સમયે સંઘનો સ્વયંસેવક તરત જ સહાય માટે દોડી જતો હોય છે. અહીં મોરબી નગરની વાત કરીએ તો સંઘના સ્વયંસેવકો મચ્છુ ડેમ તૂટયો ત્યારે રાત-દિવસ જોયા વિના સેવા અને સહાયના કાર્યમાં લાગી ગયા હતા એ સૌ નગરજનો જાણે જ છે. થોડા જ સમય પહેલાં બનાસકાંઠામાં પૂર આવ્યું ત્યારે પણ સંઘે સેવાની સરવાણી વહાવી હતી. આમ દેશભરમાં જયાં જયાં આફતો આવી છે ત્યારે સ્વયંસેવકોએ સેવા આપી છે. આ બધુ ત્યારે જ થાય જયારે માનવીમાં સમાજ પ્રત્યે સંવેદના હોય. આ વર્ગ શિક્ષાર્થીઓમાં એવી સંવેદના પેદા કરે છે.